Rupač

Rupač (Scabiosa) je ród z podswójby drapalcowych rostlinow (Dipsacoideae) znutřka swójby kozylistowych rostlinow (Caprifoliaceae).

 Wopis 
Družiny su jednolětne, trajne zela abo połkerki, kotrychž kćenja steja w płonych, dołho stołpikatych hłójčkach. Na rozdźěl wot podobnych hłowačow (Knautia) jednotliwe kćenja maja nošne łopješka („pluwowe łopješka“, němsce Spreublätter). Přidatne zwonkowny keluch wobsteji ze suchokóžneje wobkromy. Zrosćena króna zwjetša je pjećkónčkowa. Nakromne kćenja su tróšku wjetša hač znutřkowne, mjeztym zo woprawdźity keluch wobsteji z pjeć seršćikow. Móžne kćenjowe barby su: běła, žołta, čerwjena, módra a čerwjenowioletna.

 Družiny 
Wobsahuje sćěhowace družiny:
 Somoćany rupač (Scabiosa atropurpurea)
 (Scabiosa anthemifolia)
 Wonjaty rupač (Scabiosa canescens)
 Kawkaski rupač (Scabiosa caucasica)
 Hołbjacy rupač (Scabiosa columbaria)
 Japanski rupač (Scabiosa japonica)
 Błyšćaty rupač (Scabiosa lucida)
 Žołty rupač (Scabiosa ochroleuca)

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 790 

 Ullstein Lexikon der Pflanzenwelt, 1973, ISBN 3-550-16019-4, stronje 414-415 

 Eksterne wotkazy 

Kategorija:Drapalcowe rostliny